નવલી પ્રભાતે પરમ પૂજ્ય આચાર્ય ભગવંત પોતાના ગચ્છના મહાત્માઓને તથા સકળ સંઘને એકઠો કરે છે. સૌ સાથે મળી ભાવિની સુયોગ્ય વ્યવસ્થાર્થે વિચાર વિમર્શ કરતાં ફલશ્રુતિ રૂપે બત્રીસ સુયોગ્ય પાત્રોમાંથી ત્રણ વિદ્વાન મુનિભગવંતોને પંચપરમેષ્ઠીના તૃતીય એવા આચાર્યપદે સ્થાપન કરવામાં આવે છે. આ ત્રણ મહાત્માઓ ૧. પૂ. આચાર્ય વીરસૂરિ ૨. પૂ. આચાર્ય શાલીભદ્રસૂરિ ૩. પૂ. આચાર્ય સર્વદેવસૂરિ મહારાજ સાહેબ, જાણે સાક્ષાત રત્નત્રયી ન હોય! તેમ સદવ્રતથી અલંકૃત અને અસાધારણ તેજથી દીપવા લાગ્યા હતા.